૧૧ જૂન, ૨૦૧૮ના રોજ પંચમદાસ પોતાની ચાની દુકાન બંધ કરી પોતાના પરિવાર સાથે સૂવાની તૈયારી કરી રહ્યા હતા, ત્યારે જ પડોશમાં રહેતા અબ્દુલ રહેમાન પોતાના સાળાઓ સાથે પેટ્રોલ અને માચિસ સાથે ઘરમાં ઘૂસી આવ્યો હતો અને તેની દિવ્યાંગ પત્ની અને બે અને ચાર વર્ષની માસૂમ બાળકીઓ સહિત પંચમદાસને બાંધી દઈ પેટ્રોલ છાંટી દીવાસળી ચાંપી દીધી હતી. બન્ને બાળકીઓનાં મૃત્યુ તો ઘટનાસ્થળે જ થઈ ગયાં હતાં, જ્યારે ૭૦ ટકા બળી ગયેલી પંચમની પત્ની મંજુલાએ હૉસ્પિટલ લઈ જતી વખતે રસ્તામાં જ દમ તોડી દીધો હતો, જ્યારે ૯૦ ટકા બળી ગયેલ પંચમદાસ પણ આ લખાય છે ત્યાં સુધી જીવન-મરણ વચ્ચે ઝોલાં ખાઈ રહ્યા છે.